ΨΗΦΙΣΜΑ ΤΟΥ ΣΥΜΒΟΥΛΙΟΥτης 23ης Ιουνίου 1986σχετικά με τον μελλοντικό προσανατολισμό της πολιτικής της Ευρωπαϊκής Οικονομικής Κοινότητας για την προστασία και την προαγωγή των συμφερόντων των καταναλωτών(86/Ψ 167/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πρόταση της Επιτροπής, Εκτιμώντας: ότι, σύμφωνα με το άρθρο 2 της συνθήκης, αποστολή της Ευρωπαϊκής Οικονομικής Κοινότητας είναι να προάγει την αρμονική ανάπτυξη των οικονομικών δραστηριοτήτων στο σύνολο της Κοινότητας, τη συνεχή και ισόρροπη επέκταση της οικονομίας και την επιταχυνόμενη ανύψωση του βιοτικού επιπέδου 7 ότι η βελτίωση της ποιότητας της ζωής αποτελεί αποστολή της Κοινότητας η οποία συνεπάγεται μεταξύ άλλων την προστασία της υγείας, της ασφάλειας και των οικονομικών συμφερόντων των καταναλωτών 7 ότι η εκπλήρωση της αποστολής αυτής απαιτεί εφαρμογή, σε κοινοτικό επίπεδο, πολιτικής προστασίας και ενημέρωσης των καταναλωτών 7 ότι οι αρχηγοί κρατών ή κυβερνήσεων, που συνεδρίασαν στο Παρίσι στις 19 και 20 Οκτωβρίου 1972, επιβεβαίωσαν αυτή την απαίτηση καλώντας τα θεσμικά όργανα των Κοινοτήτων να ενισχύσουν και να συντονίσουν τα μέτρα τους για την προστασία των καταναλωτών 7 ότι, υπό το φώς των αποτελεσμάτων που επιτεύχθηκαν κατά την εφαρμογή των δύο προγραμμάτων κοινοτικής δράσης που θεσπίστηκαν το 1975 (1) και το 1981 (2) , είναι σκόπιμο να ορισθούν οι στόχοι και οι προτεραιότητες για νέες κοινοτικές δράσεις προς το συμφέρον των καταναλωτών 7 ότι, κατά την ολοκλήρωση της εσωτερικής αγοράς, είναι ευκταίο να λάβει η Κοινότητα τα απαραίτητα μέτρα που θα εξασφαλίζουν υψηλό επίπεδο προστασίας των καταναλωτών, ιδίως όσον αφορά την ποιότητα και την ασφάλεια των προϊόντων 7 ότι η Επιτροπή διαβίβασε στο Συμβούλιο ανακοίνωση με τον τίτλο «Νέα ώθηση για την πολιτική προστασίας των καταναλωτών» στην οποία διευκρινίζει τους στόχους και τις προτεραιότητες που η ίδια προγραμματίζει για αυτό τον τομέα, ΕΚΔΗΛΩΝΕΙ το ενδιαφέρον του για τη διαβίβαση της ανακοίνωσης της Επιτροπής, λαμβάνει υπό σημείωση την ανάλυση για τα κυριότερα προβλήματα που αντιμετωπίσθηκαν στο παρελθόν, αναγνωρίζει τη βάση και επιδοκιμάζει τους στόχους του προγράμματος για τη «Νέα ώθηση» και ιδίως εκείνους που αποσκοπούν στην εξασφάλιση υψηλού επιπέδου προστασίας της ασφάλειας και της υγείας των καταναλωτών και στην αύξηση της δυνατότητάς τους να επωφεληθούν από την κοινοτική αγορά και οι οποίοι αποτελούν σημαντικά βήματα προς την «Ευρώπη των Πολιτών», ΕΓΚΡΙΝΕΙ τον στόχο να λαμβάνονται περισσότερο υπόψη τα συμφέροντα των καταναλωτών στις άλλες κοινοτικές πολιτικές, ιδίως σε όσες αφορούν την ολοκλήρωση της εσωτερικής αγοράς και ιδιαίτερα την πολιτική για τη βελτίωση της ποιότητας των προϊόντων και των υπηρεσιών, τη γεωργική πολιτική, τον ανταγωνισμό και τις μεταφορές, και καλεί την Επιτροπή να εκθέσει στο Συμβούλιο τα μέσα με τα οποία σκοπεύει να επιτύχει τον στόχο αυτό, ΚΑΛΕΙ την Επιτροπή, στα πλαίσια του προγράμματος εργασίας που περιέχεται στην ανακοίνωσή της, να επεξεργαστεί και να υποβάλει προτάσεις, ώστε να δώσει τη δυνατότητα στο Συμβούλιο, εφόσον είναι σκόπιμο, να λάβει σε εύθετο χρόνο αποφάσεις, καθώς και τα αναγκαία μέτρα μέσα στην προβλεπόμενη για την ολοκλήρωση της εσωτερικής αγοράς χρονική περίοδο, ΚΡΙΝΕΙ ότι, προς το σκοπό αυτό και στα πλαίσια των στόχων της κοινοτικής πολιτικής έναντι των καταναλωτών, οι προτάσεις νομοθετικών πράξεων θα πρέπει να αφορούν κυρίως εκείνους τους τομείς που παρουσιάζουν κοινοτική διάσταση. Όταν διαπιστώνεται ανάγκη εναρμόνισης σε κοινοτικό επίπεδο, οι προτάσεις για την εναρμόνιση αυτή θα πρέπει να διαπνέονται από το πνεύμα της «Νέας Προσέγγισης» που εκτίθεται στο ψήφισμα του Συμβουλίου της 7ης Μα ϊου 1985, ΥΠΕΝΘΥΜΙΖΟΝΤΑΣ τα συμπεράσματα του Ευρωπαϊκού Συμβουλίου του Δεκεμβρίου 1985, τονίζει τη σημασία προώθησης και άλλων μεθόδων αντιμετώπισης, εκτός από τη θέσπιση κανόνων, όταν οι μέθοδοι αυτές προσφέρουν αποτελεσματικά μέσα επίτευξης σημαντικής προόδου, ΕΠΙΔΟΚΙΜΑΖΕΙ την αξία της αγωγής και της ενημέρωσης των καταναλωτών για την προστασία των συμφερόντων τους και για να μπορέσουν να αντλήσουν το μεγαλύτερο δυνατό όφελος από την ολοκλήρωση της εσωτερικής αγοράς, ΣΗΜΕΙΩΝΕΙ ότι η Επιτροπή προτίθεται να προβεί σε ευρείες διαβουλεύσεις με τα ενδιαφερόμενα μέρη, ιδίως κατά το προπαρασκευαστικό στάδιο των προτάσεών της. (1) ΕΕ αριθ. Ψ 92 της 25. 4. 1975, σ. 1.

(2) ΕΕ αριθ. Ψ 133 της 3. 6. 1981, σ. 1.